ഒരു കുഞ്ഞു സംഗീതയാത്രയുമായി നീലാംബരി ആഗസ്റ്റ് 20 മുതല് നീസ്ട്രിമില് കൊച്ചി : സംഗീത സംഭാഷണങ്ങള് നിറഞ്ഞ പൂര്ണമായും സിംഗപ്പൂരില് നിര്മ്മിച്ച ഹ്രസ്വ ചിത്രം നീലാംബരി ആഗസ്റ്റ് 20 മുതല് നീസ്ട്രിമില് പ്രദര്ശനത്തിനെത്തുന്നു. ആദിത്യ മസുന്ദര് സംവിധാനം ചെയ്തിരിക്കുന്ന ചിത്രത്തിന്റെ തിരക്കഥ ഒരുക്കിയിരിക്കുന്നത് അവാര്ഡ് ജേതാവ് ശില്പ കൃഷ്ണന് ശുക്ലയാണ്. തന്റെ പ്രിയപ്പെട്ട വിദ്യാര്ത്ഥിയുടെ ജീവിതത്തിലെ ഏറ്റവും വലിയ സംഗീത കച്ചേരിക്ക് മുമ്ബ് അദ്ദേഹത്തെ സന്ദര്ശിക്കുന്ന ഒരു സംഗീത അധ്യാപകനെക്കുറിച്ചും തുടര്ന്ന് അവര് തമ്മിലുള്ള സംഭാഷണങ്ങളും ആണ് ചിത്രത്തിന്റെ ഇതിവൃത്തം. ഈ ചിത്രം പത്താം ബാംഗ്ലൂര് ഷോര്ട്ട്സ് ഫിലിം ഫെസ്റ്റിവല് 2021ല് പ്രത്യേക ജൂറി പരാമര്ശവും, 2021ലെ കൊച്ചി അന്താരാഷ്ട്ര ചലച്ചിത്ര അവാര്ഡിന് ഔദ്യോഗികമായി തിരഞ്ഞെടുക്കുകയും ചെയ്തിട്ടുണ്ട്. നീസ്ട്രിമിന്റെ യൂട്യൂബ് ചാനലിലൂടെ ഈ സിനിമ കാണാവുന്നതാണ് . പ്രേം മേനോന്, ഗായത്രി ഗോപാല്, മോളി മേനോന് പ്രദീപ്, ഗീത ബാലഗംഗാധരന്, ജയന്തി രാധാകൃഷ്ണന് എന്നിവരാണ് ചിത്രത്തിലെ കഥാപാത്രങ്ങളെ അവതരിപ്പിച്ചിരിക്കുന്നത്. ഫോട്ടോഗ്രാഫി ഡയറക്ടര് രമ്യ വാര്യര്, ലൊക്കേഷന് സൗണ്ട് ഉമാ കല്യാണി,സൗണ്ട് ഡിസൈന് മിക്സിംഗ് വിനീത് പോള്, മാത്യു ജെനിഫ് ജോസഫ്, ഡി ഐ കൃഷ്ണ കുമാര്.The post ഒരു കുഞ്ഞു സംഗീതയാത്രയുമായി നീലാംബരി ആഗസ്റ്റ് 20 മുതല് നീസ്ട്രിമില് first appeared on MalayalamExpressOnline.